સ્ટોરીમાં ટ્વિસ્ટ તે સમયે આવે છે જ્યારે જુલીને મુંબઇ શહેર છોડીને અન્ય સ્થળે જવાની ધમકીઓ મળવા લાગે છે. આ દરમિયાન જુલી પર હુમલો થાય છે પરંતુ પોલીસ પહેલા લૂંટ જણાવે છે. જોકે, એસીપી દેવદત્ત આ હુમલા પાછળ જુલીની જાનને જોખમ હોવાનું અનુમાન લગાવે છે. ફિલ્મમેકર્સનો દાવો છે કે આ ફિલ્મ 90ના દશકમાં મુંબઇમાં પોતાનું કરિયર શરૂ કરનાર એક એક્ટ્રેસની સત્ય ઘટના છે. તે ઇન્ડસ્ટ્રીના નંબર વન સ્ટાર્સ સાથે કરિયર શરૂ કરવા ઇચ્છતી હતી પરંતુ આવું ના થયું અને કેટલીક બી અને સી ક્લાસની ફિલ્મ કર્યા પછી તે સાઉથ તરફ વળી હતી અને પોતાની અલગ જ ઓળખ બનાવી હતી.